CELEX: 32007R0970
Language: lv
Date: 2007-08-17 00:00:00
Title: Komisijas Regula (EK) Nr. 970/2007 ( 2007. gada 17. augusts ), ar ko groza Padomes Regulu (EK) Nr. 1184/2005, ar ko nosaka dažus īpašus ierobežojošus pasākumus, kas vērsti pret dažām personām, kuras traucē miera procesu un pārkāpj starptautisko tiesību aktus konfliktā Darfūras reģionā Sudānā

18.8.2007   
            
            
               LV
            
            
               Eiropas Savienības Oficiālais Vēstnesis
            
            
               L 215/16
            
         
      KOMISIJAS REGULA (EK) Nr. 970/2007
   (2007. gada 17. augusts),
   ar ko groza Padomes Regulu (EK) Nr. 1184/2005, ar ko nosaka dažus īpašus ierobežojošus pasākumus, kas vērsti pret dažām personām, kuras traucē miera procesu un pārkāpj starptautisko tiesību aktus konfliktā Darfūras reģionā Sudānā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes Regulu (EK) Nr. 1184/2005 (2005. gada 18. jūlijs), ar ko nosaka dažus īpašus ierobežojošus pasākumus, kas vērsti pret dažām personām, kuras traucē miera procesu un pārkāpj starptautisko tiesību aktus konfliktā Darfūras reģionā Sudānā (1), un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Regulas (EK) Nr. 1184/2005 I pielikumā ir uzskaitītas fiziskas vai juridiskas personas, vienības vai struktūras, uz kurām saskaņā ar minēto regulu attiecas līdzekļu un saimniecisko resursu iesaldēšana.
            
         
               (2)
            
            
               Apvienoto Nāciju Drošības Padomes Sankciju komiteja 2007. gada 7. augustā grozīja personu, vienību un struktūru sarakstu, uz kurām jāattiecina līdzekļu un saimniecisko resursu iesaldēšana. Tādēļ attiecīgi jāgroza I pielikums,
            
         IR PIEŅĒMUSI ŠO REGULU.
   1. pants
   Regulas (EK) Nr. 1184/2005 I pielikumu groza, kā noteikts šīs regulas pielikumā.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 17. augustā
      
         
            Komisijas vārdā —
         
            ārējo attiecību ģenerāldirektors
         
         Eneko LANDÁBURU
         
      
   
   
      (1)  OV L 193, 23.7.2005., 9. lpp. Regulā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).
   
      PIELIKUMS
      Padomes Regulas (EK) Nr. 1184/2005 I pielikumu groza šādi.
      
                  (1)
               
               
                  Ierakstu “Gaffar Mohamed ELHASSAN. Pakāpe: Ģenerālmajors. Papildu informācija: Sudānas gaisa spēku Rietumu militārā reģiona komandieris” aizvieto ar
                  “Gaffar Mohammed Elhassan (alias Gaffar Mohmed Elhassan). Pakāpe: Ģenerālmajors. Amats: Sudānas gaisa spēku Rietumu militārā reģiona komandieris. Dzimšanas datums: 24.6.1953.”
               
            
                  (2)
               
               
                  Ierakstu “Gabril Abdul Kareem BADRI. Papildu informācija: Nacionālās reformu un attīstības kustības komandieris” aizvieto ar
                  “Gabril Abdul Kareem Badri (alias Gibril Abdul Kareem Barey). Pakāpe: Ģenerālis. Amats: Nacionālās reformu un attīstības kustības komandieris.”